Identifica les entitats del text següent:
L'autoritarisme creix perquè una part de l’opinió pública cau en el parany de creure’s que una dictadura és més eficaç que no pas una democràcia
‘Hongria ja és oficialment una dictadura. Des d’avui i dins la Unió Europea.’ Aquest missatge d’un amic hongarès, desesperat, em va arribar ahir a la vesprada, quan el parlament havia aprovat una resolució que donava al primer ministre, Viktor Orbán, poders pràcticament totals per a governar per decret. Orbán serà l’únic que podrà decidir quan s’acaba l’estat d’emergència, amb la qual cosa el primer ministre podrà governar el país mentre ell vulga, com si fos una dictadura. El coronavirus ha estat l’excusa triada per a rematar una feina de destrucció de la democràcia que acompleix d’una manera persistent d’ençà de fa deu anys, però Hongria tenia ahir solament 167 casos de contagi i set morts, sobre una població de deu milions d’habitants.
El cas hongarès no és únic. Amb molt poques excepcions, la gran majoria dels governs del món han aprofitat descaradament l’emergència sanitària per a prendre mesures de dubtosa legalitat amb l’objectiu de reforçar el poder executiu. Hi ha el cas espanyol, que coneixem ben de prop els lectors del sud, amb la militarització i la dissolució de fet de l’estat autonòmic. Però també els lectors del nord són conscients de la manera com el president Macron ha fet servir un vocabulari guerrer i intenta presentar-se a com una mena de cap suprem de la nació, recorrent a figures d’altres temps –que manipula–, com ara Georges Clémenceau, que va conduir l’esforç de guerra del 1914.
Hongria : Entitat_Geopolítica, Unió Europea : Entitat_Geopolítica, Viktor Orbán : polític, Orbán : polític, Macron : polític, Georges Clémenceau : polític, guerra del 1914 : conflicte